# Gedit-käyttöohje

2007
GNOME:n ohjeistusprojekti
2002
2003
2004
Sun Microsystems
2000
Eric Baudais
2008
Valto Wirkola (valto [dot] wirkola [at] yahoo [dot] com)
GNOME:n ohjeistusprojekti
Joachim
Noreiko
GNOME:n ohjeistusprojekti
GNOME
Hal
Ganary
Lisätty näppäinyhdistelmätauluun
Sun Java Desktop System Documentation Team
Sun Microsystems

    gdocteam@sun.com

Eric
Baudais
GNOME:n ohjeistusprojekti

     baudais@okstate.edu

Baris
Cicek tarjoaa tietoa aikaisemmista gedit-sovelluksen uudistuksista.
Tietolähteet
Ajit
George tarjoaa tietoa liitännäisistä.
Tietolähteet
gedit V1.0
2000

Eric Baudais baudais@okstate.edu

GNOME:n ohjeistusprojekti

gedit-opas V2.0
Maaliskuu 2002

Sun GNOME Documentation Team

GNOME:n ohjeistusprojekti

gedit-käyttöopas V2.1
Kesäkuu 2002

Sun GNOME Documentation Team

GNOME:n ohjeistusprojekti

gedit-käyttöopas V2.2
Elokuu 2002

Sun GNOME Documentation Team

GNOME:n ohjeistusprojekti

gedit-käyttöopas V2.3
Syyskuu 2002

Sun GNOME Documentation Team

GNOME:n ohjeistusprojekti

gedit-käyttöopas V2.4
Tammikuu 2003

Sun GNOME Documentation Team

GNOME:n ohjeistusprojekti

gedit-käyttöopas V2.5
Maaliskuu 2003

Sun GNOME Documentation Team

GNOME:n ohjeistusprojekti

gedit-käyttöopas V2.6
Syyskuu 2003

Sun GNOME Documentation Team

GNOME:n ohjeistusprojekti

gedit-käyttöopas V2.7
Maaliskuu 2004

Sun GNOME Documentation Team

GNOME:n ohjeistusprojekti

gedit-käyttöopas V2.8
Heinäkuu 2006

Sun Java Desktop System Documentation Team

GNOME:n ohjeistusprojekti

gedit-käyttöopas V2.9
Heinäkuu 2006

GNOME:n dokumentointitiimi

GNOME:n ohjeistusprojekti

Tämä käyttöopas kertoo gedit:in versiosta 2.16

## Palaute

Ilmoittaaksesi viasta tai ehdottaaksesi jotakin gedit-sovellukseen tai tähän käyttöoppaaseen, seuraa opasteita GNOME:n palautesivulle.

gedit on tekstinmuokkain GNOME-työpöydälle. Se tarjoaa toistaiseksi helppoja runkotoimintoja, kuten tulostuksen, oikeinkirjoituksen tarkistuksen, etsi ja korvaa-toiminnon ja syntaksikorostimen. Lisää kehittyneitä toimintoja on saatavilla liitännäisinä.

## Johdanto

gedit-sovellus tarjoaa sinulle mahdollisuuden luoda ja muokata tekstitiedostoja.

gedit:in tarkoitus on olla yksinkertainen ja helppokäyttöinen tekstinmuokkain. Lisää tehokkaita toimintoja saadaan erilaisilla liitännäisillä, mahdollistaen erilaisten asioiden tekemisen liittyen tekstin muokkaukseen.

## Aluksi

### Gedit:in käynnistys

Voit käynnistää gedit:in seuraavilla tavoilla:

Sovellukset-valikosta

  Valitse Apuohjelmat Tekstinmuokkain.

Komentorivi

  Suorita seuraava komento: `gedit`

Oletuksena, kun avaat tekstitiedoston tiedostohallinnassa, gedit käynnistyy ja näyttää tiedoston.

### gedit-ikkuna

Kun käynnistät geditin, seuraavanlainen ikkuna näytetään:

#### gedit-ikkuna

Näyttää gedit:in pääikkunan

gedit-ikkuna sisältää seuraavat osat:

Valikkopalkki

  Valikkopalkin valikot sisältävät kaikki komennot, joita tarvitset tiedostoillesi gedit:ssä.

Työkalupalkki

  Työkalupalkki sisältää pienen kokoelman komentoja, joihin pääset valikkopalkista.

Näyttöalue

  Näyttöalue sisältää muokkaamasi tiedoston tekstin.

Tilarivi

  Tilarivi näyttää tietoa gedit:in tämänhetkisistä tapahtumista ja lisätietoa valikkokohdista. Tilarivi näyttää myös seuraavat tiedot:

  - Osoittimen sijainti: rivin ja sarakkeen numero, jossa osoitin sijaitsee.

  - Muokkaustila: Jos muokkain on syöttötilassa, tilarivi sisältää tekstin INS. Paina Insert-painiketta vaihtaaksesi muokkaustilaa.

Sivupaneeli

  Sivupaneeli näyttää listan avoimista asiakirjoista ja muuta tietoa riippuen käytössä olevista liitännäisistä.

  Oletuksena sivupaneeli ei näy. Näyttääksesi sen, valitse Näytä Sivupaneeli.

Alapaneeli

  Alapaneelia käytetään ohjelmointityökalujen, kuten Python-konsoliliitännäisen tulosteiden näyttöön.

  Oletuksena alapalkki ei näy. Näyttääksesi sen, valitse Näytä Alapaneeli

Kun klikkaat oikealla hiirenpainikkeella gedit-ikkunaa, sovellus näyttää ponnahdusvalikon. Valikko sisältää yleisimmät tekstinmuokkauskomennot.

Kuten muissakin GNOME-sovelluksissa, toimintoja voidaan suorittaa geditissäkin muutamin tavoin: valikosta, työkalupalkista ja tai pikanäppäimistä. Yleiset pikanäppäinkomennot kaikille sovelluksille löytyy listattuna Käyttäjän oppaasta.

### Gedit:in ajaminen komentoriviltä

Voit avata gedit:iä komentoriviltä ja avata yksittäisiä tai useita tiedostoja. Avataksesi useita tiedostoja komentoriviltä, kirjoita seuraava komento ja paina Enter:

`gedit tiedosto1.txt tiedosto2.txt tiedosto3.txt`

Vaihtoehtoisesti, voit määrittää URI-osoitteen tiedostonimen sijaan.

Saadaksesi lisätietoa gedit:in ajamisesta komentorivillä, katso unix-käyttöoppaan gedit 1-sivu.

## Tiedostojenkäsittely

### Uuden asiakirjan luonti

Tehdäksesi uuden asiakirjan, valitse Tiedosto Uusi. Sovellus näyttää uuden tyhjän asiakirjan gedit-ikkunassa.

### Tiedoston avaus

Avataksesi tiedoston, valitse Tiedosto Avaa, Avaa tiedostoja-dialogin näyttämiseksi. Valitse tiedostot, jotka haluat avata, napsauta sitten Avaa-painiketta. Tiedosto näytetään gedit-ikkunassa.

Sovellus kirjaa viiden viimeisimmän muokkaamasi tiedoston hakemistopolut ja tiedostonimet ja näyttää valikkovalintoina Tiedosto-valikossa. Voit myös napsauttaa Näytä viimeisimmät tiedostot valikkokuvakkeen.-kuvaketta työkalupalkissa nähdäksesi listan viimeisimmistä tiedostoista.

Voit avata useita tiedostoja gedit:ssä. Sovellus lisää välilehden jokaiselle avatulle ikkunalle. Lisätietoa: .

### Tallenna tiedosto

Voit tallentaa tiedostoja seuraavin tavoin:

- Tallentaaksesi muutokset jo olemassa olevaan tiedostoon, valitse Tiedosto Tallenna.

- Tallentaaksesi uuden tiedoston tai tai olemassa olevan tiedoston uudella nimellä, valitse Tiedosto Tallenna nimellä. Syötä nimi tiedostolle Tallenna nimellä-dialogissa ja napsauta Tallenna.

- Tallentaaksesi kaikki gedit:issä avoinna olevat tiedostot, valitse Asiakirjat Tallenna kaikki.

Sulkeaksesi kaikki gedit:issä auki olevat tiedostot, valitse Asiakirjat Sulje kaikki.

### Tiedoston avaus URI-osoitteesta.

Avataksesi tiedoston Uniform Resource Identifier (URI) -osoitteesta, toimi seuraavien vaiheiden kautta:

1. Valitse Tiedosto Avaa sijainti näyttääksesi Avaa sijainti-dialogin.

2. Syötä avattavan tiedoston URI-osoite.

3. Käytä Merkistön koodaustapa-pudotusvalikkoa asianmukaisen merkistökoodauksen valitsemiseksi.

4. Napsauta Avaa.

Hyväksyttyjä URI-tyyppejä ovat `http:`, `ftp:`, `file:`, ja kaikki `gnome-vfs`:n tukemat muodot.

Osa URI-tyypeistä avataan "vain-luku"-tilassa, ja kaikki tekemäsi muutokset täytyy tallentaa muualle. HTTP sallii vain tiedostojen lukemisen. FTP:llä avatut tiedostot ovat "vain-luku"-tilassa, koska kaikki FTP-palvelimet eivät pysty etätallentamaan tiedostoja oikein.

FTP-palvelimille tallentaminen voidaan kytkeä päälle Asetusten muokkaimella asettamalla avain /apps/gedit-2/preferences/editor/save/writable_vfs_schemes, mutta tämä voi tuottaa virheitä.

### Välilehtien käyttö

Kun useita tiedostoja on auki, gedit näyttää välilehden jokaiselle asiakirjalle näyttöalueen yläosassa. Vaihtaaksesi toiseen asiakirjaan, napsauta sen välilehteä.

Siirtääksesi asiakirjan toiseen gedit-ikkunan, vedä tiedoston välilehti ikkunaan, johon haluat sen siirtää.

Siirtääksesi asiakirjan uuteen gedit-ikkunaan, vedä sen välilehti työpöydälle, tai valitse Asiakirjat Siirrä uuteen ikkunaan.

## Tekstinkäsittely

### Tekstinmuokkaus

Voit muokata tiedoston tekstiä seuraavin tavoin:

- Kirjoita uuttaa tekstiä näppäimistöllä. Vilkkuva syöteosoitin näyttää paikan, johon uusi teksti ilmestyy. Muuttaaksesi tätä paikkaa, käytä näppäimistö nuolinäppäimiä tai napsauta hiirellä.

- Kopioidaksesi valitun tekstin leikepöydälle, valitse Muokkaa Kopioi.

- Poistaaksesi valitun tekstin tiedostosta ja siirtääksesi sen leikepöydälle, valitse Muokkaa Leikkaa.

- Poistaaksesi valitun tekstin pysyvästi tiedostosta, valitse Muokkaa Poista.

- Lisätäksesi leikepöydän sisällön osoittimen osoittamalle paikalle, valitse Muokkaa Liitä. Sinun täytyy leikata tai kopioida tekstiä, ennen kuin voit liittää sitä tiedostoon, joko gedit:isä tai toisesta sovelluksesta.

- Valitaksesi kaiken tekstitiedoston sisällön, valitse Muokkaa Valitse kaikki.

### Muutosten kumoaminen ja uudelleentekeminen

Kumotaksesi tekemäsi muutoksen, valitse Muokkaa Kumoa. Kumotaksesi tämän toiminnon, valitse Muokkaa Tee uudelleen.

## Etsi ja korvaa

gedit:ssä, on kaksi tapaa etsiä tekstiä. Voit käyttää Etsi-dialogia etsiäksesi tietyltä alueelta tekstiä, tai Incremental Search korostaaksesi sopivan tekstin kirjoittaessasi.

### Tekstin etsiminen

Etsiäksesi tiedostosta tekstijonoa, tee seuraavat vaiheet:

1. Valitse Etsi Etsi avataksesi Etsi-dialogin.

2. Kirjoita merkkijono, jonka haluat etsiä Hakusana-kenttään. Voit sisällyttää erikoismerkkejä kuten rivinvaihdon tai sarkaimen: katso .

3. Napsauta Etsi etsiäksesi tiedostosta ensimmäistä sopivaa merkkijonoa osoittimesi sijainnin jälkeen. Jos gedit löytää merkkijonon, sovellus valitsee ensimmäisen merkkijonon sijainnin. Muut sijainnit korostetaan.

4. Löytääksesi merkkijonon seuraavan sijainnin, napsauta Etsi tai valitse Etsi Etsi seuraava. Etsiäksesi edellisen sijainnin tekstistä, valitse Etsi Etsi edellinen.

Kun olet sulkenut Etsi-dialogin, voit silti vielä siirtää valintaa muihin tekstiä vastaaviin merkkijono-osumiin valitsemalla Etsi Etsi Seuraava ja Etsi Etsi edellinen.

Poistaaksesi korostuksen tekstistä, valitse Etsi Älä korosta osumia.

### Tarkentava haku

Tarkentava haku korostaa asiakirjasta kaikki tekstinpätkät, jotka ovat yhteneviä sillä hetkellä kirjoittamasi merkkijonon kanssa. (Tämä on samanlainen hakutoiminto kuin muutamissa web-selaimissa.)

Aloittaaksesi tarkentavan haun, valitse Etsi Tarkentava haku. Hakukenttä ilmestyy näyttöalueen yläosaan.

Ala kirjoittaa ja kaikki osuvat merkkijonot korostetaan asiakirjasta. Ensimmäinen osuma osoittimen jälkeen valitaan.

Siirtääksesi valinnan seuraavaan osumaan, paina Ctrl G hakukentän ollessa auki. Paina Ctrl Shift G palataksesi takaisin edelliseen osumaan.

Voit myös käyttää ylös- ja alas-nuolinäppäimiä tai hiiren rullaa liikuttaaksesi valintaa osumien välillä.

### Tekstin korvaaminen

Etsiäksesi merkkijonoa tiedostosta ja korvataksesi sen toisella merkkijonolla, tee seuraavat vaiheet:

1. Valitse Etsi Korvaa avataksesi Korvaa-dialogin.

2. Kirjoita merkkijono, jonka haluat etsiä EtsiHakusana

3. Kirjoita merkkijono, jonka haluat korvata merkkijonolla, joka löytyy Korvaava merkkijono-kentästä.

Tutkiaksesi jokaista merkkijono-osumaa ennen korvaamista, napsauta Etsi. Jos gedit löytää merkkijonon, sovellus valitsee tämän merkkijonon. Napsauta Korvaa korvataksesi valitun merkkijono-osuman. Etsiäksesi seuraava merkkijono-osuman, napsauta Etsi uudelleen.

Korvataksesi kaikki merkkijono-osumat koko asiakirjassa, napsauta Korvaa kaikki.

### Etsi ja korvaa -asetukset

Etsi-dialogi ja Korvaa-dialogi sisältävät molemmat seuraavat asetukset:

- Valitse Huomioi kirjainkoko -valinta etsiäksesi ainoastaan osumia kirjoittamallasi kirjainkoolla. Esimerkiksi Huomioi kirjainkoko -valinnan ollessa päällä hakusanalla "Kissa" ei löydy sanaa "kissa" tai "KISSA".

- Valitse Etsi kokonaista sanaa -valinta etsiäksesi hakusanoillasi ainoastaan kokonaisia sanoja. Esimerkiksi valinnan ollessa valittuna, hakusanalla "kirja" ei löydy sanoja "kirjailija" tai "kirjahylly".

- Valitse Etsi taaksepäin -valinta etsiäksesi hakusanaa osoittimesta asiakirjan alkuun päin.

- Valitse Jatka alusta -valinta etsiäksesi asiakirjan loppuun, palataksesi alkuun ja etsiäksesi vielä alkupään.

### Erikoismerkit

Voit sisällyttää seuraavia merkintöjä tekstiin etsiäksesi ja korvataksesi erikoismerkkejä:

`\n`

  Määrittää rivinvaihdon.

`\t`

  Määrittää sarkainmerkin.

`\r`

  Määrittää alkuunkelauksen.

`\\`

  Vasemmalle nojaava kenoviivamerkki täytyy kiertää, jos sitä etsitään. Esimerkiksi, jos etsit "`\n`"-merkintää, sinun täytyy kirjoittaa "\\n" Hakusana-kenttään. Tai jos etsit merkintää kenoviivasarjalle, sinun täytyy kertoa kahdella haettavien kenoviivojen määrä.

### Osoittimen asettaminen tietylle riville

Asettaaksesi osoittimen haluamallesi riville auki olevassa tiedostossa, valitse Etsi Siirry riville.... Rivinumerokenttä aukeaa näyttöalueen yläosaan.

Aloita kirjoittamaan rivinumeroa, jolle haluat siirtää osoittimen ja asiakirjan vierii halutulle riville.

Sulkeaksesi kentän ja siirtääksesi osoittimen halutulle riville, paina Return.

## Tulostus

### Sivuasetusten asettaminen

Asettaaksesi sivuasetukset, valitse Tiedosto Sivuasetukset... avataksesi Sivuasetukset-dialogin.

Sivuasetukset-dialogi päästää sinut määrittämään seuraavia tulostusasetuksia:

#### Yleiset-välilehtiosio

Tulosta syntaksiväritys

  Valitse tämä valinta tulostaaksesi syntaksivärityksen. Lisätietoja syntaksivärityksestä: .

Tulosta sivujen otsakkeet

  Valitse tämä asetus sisällyttääksesi otsakkeen jokaiseen tulostettavaan sivuun. Et voi säätää otsakkeita.

Rivinumerot

  Valitse Tulosta rivinumerot -valitsin sisällyttääksesi rivinumerot tulostettaviin tiedostoihin.

  Käytä Numeroinnin rivitystiheys ... rivin välein numerovalitsinta määrittääksesi, kuinka usein tulostetaan rivinumerot. Esimerkiksi 5 rivin välein, 10 rivin välein jne.

Tekstin rivitys

  Valitse Käytä rivitystä-valitsin rivittääksesi tekstiä seuraavalle riville rivin tullessa täyteen katkaisten mahdolliset sanat tulostaessasi tiedostoon. Sovellus laskee rivitetyt rivit yksittäisenä rivinä rivinumeroinnissa.

  Valitse Älä jaa sanoja yli kahdelle riville -valitsin rivittääksesi tekstin seuraavalle riville, sanavälien kohdalta tulostettaessa tiedostoon.

#### Kirjasimet

Tekstiosa

  Napsauta tätä painiketta valitaksesi käytettävän kirjasimen tulostettaessa tiedoston tekstiosaa.

Rivinumerot

  Napsauta tätä painiketta valitaksesi kirjasimen rivinumeroinnin tulostukseen.

Otsakkeet ja alatunnisteet

  Napsauta tätä painiketta valitaksesi kirjasimen otsakkeiden ja alatunnisteiden tulostukseen.

Palauttaaksesi oletuskirjasinasetukset tiedoston tulostukseen gedit:llä, napsauta Palauta oletuskirjasimet.

### Asiakirjan tulostus

Voit käyttää gedit:iä seuraavien tulostustehtävien suoritukseen.

- Tulosta asiakirja tulostimelle

- Tulosta tiedostoon.

Jos tulostat tiedostoon, gedit lähettää tiedoston tulosteen esimuotoiltuun tiedostoon. Yleisimmät esimuotoilutiedostomuodot ovat PostScript ja Portable Document Format (PDF).

Esikatsellaksesi tiedostoja ennen tulostusta, valitse Tiedosto Tulostuksen esikatselu.

Tulostaaksesi avoinna olevan tiedoston tulostimelle tai tiedostoon, valitse Tiedosto Tulosta avataksesi Tulosta-dialogin.

Tulosta-dialogi päästää sinut määrittämään seuraavat tulostusasetukset:

#### Työ-välilehti

Tulostusalue

  Valitse yksi seuraavista vaihtoehdoista ilmoittaaksesi, montako sivua haluat tulostaa:

  - Kaikki

    Valitse tämän vaihtoehto tulostaaksesi tiedoston kaikki sivut.

  - Rivit

    Valitse tämä vaihtoehto tulostaaksesi vain määrittämäsi rivit. Käytä Tulostusalueen alku ja Tulostusalueen loppu valintakenttiä määrittääksesi rivialueen.

  - Valinta

    Valitse tämä vaihtoehto tulostaaksesi vain valitun tekstin. Tämä vaihtoehto on käytettävissä vain, jos olet valinnut tekstiä.

Kopiot

  Käytä Kopioita valintakenttää määrittääksesi haluamasi määrän kopioita, jotka haluat tiedostosta tulostaa.

  Jos tulostaa useita kopioita samasta tiedostosta, valitse Kerää-valinta lajitellaksesi tulostetut kopiot.

#### Tulostin-välilehti

Tulostin

  Käytä pudotusvalikkoa valitaksesi tulostimen, jota haluat käyttää.

Asetukset

  Käytä pudotusvalikkoa valitaksesi tulostimen asetukset.

  Säätääksesi tulostinta, napsauta Aseta. Esimerkiksi, voit kytkeä päälle tai pois päältä duplex-tulostuksen tai ajastetun tulostuksen, jos tämä toiminto on tulostimen tukema.

Sijainti

  Käytä pudotusvalikkolistaa valitaksesi yhden tulostussijainneista:

  CUPS

    Tulosta tiedoston CUPS-tulostimella.

    Jos valittu tulostin on CUPS-tulostin, CUPS on ainoa valinta pudotusvalikossa.

  lpr

    Tulosta tiedosto tulostimelle.

  Tiedosto

    Tulosta tiedosto PostScript-tiedostoon.

    Napsauta Tallenna nimellä avataksesi dialogin, jossa voit määrittää nimen ja sijainnin PostScript-tiedostolle.

  Mukautettu

    Käytä määritettyä komentoa tiedoston tulostukseen.

    Kirjoita komennon nimi tekstilaatikkoon. Sisällytä kaikki komentorivimääritteet.

Tila.

  Tämä toiminto ei ole tuettu tässä gedit:in versiossa.

Tyyppi

  Tämä toiminto ei ole tuettu tässä gedit:in versiossa.

Kommentti

  Tämä toiminto ei ole tuettu tässä gedit:in versiossa.

#### Paperi-välilehti

Paperin koko

  Käytä pudotusvalikkoa valitaksesi koon paperille, jota haluat käyttää tiedoston tulostukseen.

Leveys

  Käytä tätä valintakenttää määrittääksesi paperin leveyden. Käytä pudotusvalikkoa vaihtaaksesi mittayksikköä.

Korkeus

  Käytä valintalaatikkoa määrittääksesi paperin leveyden

Syöttötapa

  Käytä pudotusvalikkoa valitaksesi paperinsyöttötavan tulostimelle.

Tulostustapa

  Käytä pudotusvalikkoa valitaksesi tulostustavan sivun tulostukselle.

Asettelu

  Käytä pudotusvalikkoa valitaksesi sivun asettelu. Jokaisen valitsemasi asettelun esikatselu näkyy Esikatselu-alueella.

Paperilokero

  Käytä pudotusvalikkoa valitaksesi paperilokeron.

## Ohjelmointiominaisuudet

Muutamat gedit:in ohjelmointiominaisuudet tarjotaan liitännäisinä. Esimerkiksi Tag List -liitännäinen tarjoaa listan yleisimmin käytetyistä merkinnöistä eri merkintäkielissä: katso .

### Syntaksiväritys

Syntaksiväritys parantaa koodin luettavuutta ja näyttää tekstin eri osat eri väreillä.

gedit valitsee sopivan syntaksiväritystilan asiakirjan tyypin mukaan. Muuttaaksesi syntaksiväritystilaa, valitse Näytä Väritystila ja valitse yksi seuraavista valikkovalinnoista:

Normaali

  Älä näytä syntaksiväritystä.

Lähdekoodit

  Näyttää syntaksikorostuksen lähdekoodin muokkaukseen. Käytä Lähdekoodit-alavalikkoa valitaksesi lähdekoodityypin.

Merkintä

  Näyttää syntaksivärityksen merkintäkielen muokkaukseen. Käytä Merkintä-alavalikkoa valitaksesi merkintäkoodityypin.

Komentojonot

  Näyttää syntaksivärityksen komentojonokoodia muokattaessa. Käytä Komentojonot-alavalikkoa valitaksesi komentojonokoodityypin.

Muut

  Näyttää syntaksikorostuksen muokattaessa muita koodityyppejä. Käytä Muut-alavalikkoa valitaksesi koodityypin.

### Komennon tulosteen ohjaus tiedostoon

Voit käyttää gedit:iä ohjataksesi komennon tulosteen tiedostoon. Esimerkiksi, tulostaaksesi `ls`-komennon tekstitiedostoon, kirjoita `ls | gedit`, ja paina Return.

Komennon `ls` tuloste näytetään uudessa tekstitiedostossa gedit-ikkunassa.

Vaihtoehtoisesti voit käyttää Ulkoiset työkalut-liitännäistä ohjataksesi komennon auki olevaan tiedostoon.

## Pikanäppäimet

Käytä pikanäppäimiä yleisten tehtävien suorittamiseen nopeammin kuin hiirellä ja valikoilla. Seuraavat taulukot luettelevat kaikki geditin pikanäppäimet.

Lisätietoa pikanäppäimistä: Työpöytäkäyttäjän opas.

Välilehdet

Pikanäppäimet välilehdille:

Pikanäppäin | Komento
--- | ---
Ctrl + Alt + PageUp | Vaihtaa seuraavaan välilehteen vasemmalla.
Ctrl + Alt + PageDown | Vaihtaa seuraavaan välilehteen oikealla.
Ctrl + W | Sulkee välilehden.
Ctrl + Vaihto + L | Tallentaa kaikki välilehdet
Ctrl + Vaihto + W | Sulkee kaikki välilehdet
Alt + n | Hyppää seuraavaan nth-välilehteen

Tiedostot

Pikanäppäimet tiedostojen käsittelyyn:

Pikanäppäin | Komento
--- | ---
Ctrl + N | Luo uuden asiakirjan
Ctrl + O | Avaa asiakirjan
Ctrl + L | Avaa sijainnin
Ctrl + S | Tallentaa auki olevan asiakirjan levylle.
Ctrl + Vaihto + S | Tallentaa avoinna olevan asiakirjan uudella tiedostonimellä.
Ctrl + P | Tulostaa avoinna olevan asiakirjan
Ctrl + Vaihto + P | Tulostuksen esikatselu.
Ctrl + W | Sulkee avoinna olevan asiakirjan.
Ctrl + Q | Sulkee Gedit:in.

Muokkaa

Pikanäppäimet asiakirjojen muokkaukseen:

Pikanäppäin | Komento
--- | ---
Ctrl + Z | Kumoaa viimeisen toiminnon.
Ctrl + Vaihto + Z | Palauta viimeinen kumottu toiminto.
Ctrl + X | Leikkaa valitun tekstin tai alueen ja siirtää sen leikepöydälle.
Ctrl + C | Kopioi valitun tekstin tai alueen leikepöydälle.
Ctrl + V | Liittää leikepöydän sisällön.
Ctrl + A | Valitsee kaiken.
Ctrl + D | Poistaa rivin, jolla olet.
Alt + Up | Move the selected line up one line.
Alt + Down | Move the selected line down one line.

Paneelit

Pikanäppäimet paneelien näyttämiseen ja piilottamiseen:

Pikanäppäin | Komento
--- | ---
F9 | Näytä/piilota tämä paneeli.
Ctrl + F9 | Näytä/Piilota alapaneeli.

Etsiminen

Pikanäppäimet etsimiseen:

Pikanäppäin | Komento
--- | ---
Ctrl + F | Etsii merkkijonoa.
Ctrl + G | Etsii seuraavan osuman merkkijonolle.
Ctrl + Vaihto + G | Etsii edellinen osuma merkkijonolle.
Ctrl + K | Vuorovaikutteinen etsimistoiminto.
Ctrl + H | Etsii ja korvaa.
Ctrl + Vaihto + K | Poistaa korostukset.
Ctrl + I | Menee riville.

Työkalut

Pikanäppäimet työkaluille:

Pikanäppäin | Komento
--- | ---
Vaihto + F7 | Tarkistaa oikeinkirjoitus (liitännäisellä).
Alt + F12 | Poistaa ohjaavan tyhjämerkin (liitännäisellä).
Ctrl + T | Sisentää (liitännäisellä).
Ctrl + Vaihto + T | Poistaa sisennyksen (liitännäisellä).
F8 | Suorittaa komennon "make" paikallisessa hakemistossa (liitännäisellä).
Ctrl + Vaihto + D | Hakemistolistaus (liitännäisellä).

Ohje

Pikanäppäimet ohjeille:

Pikanäppäin | Komento
--- | ---
F1 | Avaa gedit:in käyttöoppaan.

## Asetukset

Säätääksesi gedit:iä, valitse Muokkaa Asetukset. Asetukset-dialogi sisältää seuraavat alaluokat:

### Näytä-välilehti

Tekstin rivitys

  Valitse Käytä rivitystä -asetus saadaksesi pitkät rivit tulvimaan kappaleiksi ikkunasta ulos menevän rivin sijaan. Tällä vältät pitkittäisen kelauksen.

  Valitse Älä jaa sanoja yli kahdelle riville -asetus rivittääksesi tekstin katkaisematta kokonaisia sanoja rivitettäessä tekstiä seuraavalle riville. Tämä helpoittaa tekstin luettavuutta.

Rivinumerot

  Valitse Näytä rivinumerot -asetus näyttääksesi rivinumerot gedit-ikkunan vasemmalla puolella.

Nykyinen rivi

  Valitse Korosta nykyinen rivi -asetus korostaaksesi rivin, jolla osoitin on.

Oikea reunus

  Valitse Näytä oikea reunus-valitsin näyttääksesi pystysuoran viivan, joka merkitsee oikeaa reunusta.

  Käytä Oikea reunus sarakkeessa:-lukurullaa määrittääksesi pystysuoran viivan sijainnin.

Hakasulkujen vastaavuus

  Valitse Korosta vastaava hakasulku -asetus korostaakseesi vastaavan hakasulun, kun osoitin on asetettu hakasulkumerkille.

### Muokkain-välilehti

Välilehdet

  Käytä Sarkainleveys-lukurullaa määrittääksesi syötettävän välin leveyden painettaessa Sarkain-näppäintä geditissä.

  Valitse Lisää välilyöntejä sarkaimien sijaan-asetus määrittääksesi geditin syöttämään tyhjämerkkejä sarkainmerkin sijaan painettaessa Sarkain-näppäintä.

Automaattinen sisennys

  Valitse Käytä automaattisisennystä-asetusta määrittääksesi seuraavan rivin sisennyksen suhteessa nykyiseen riviin.

Tallentaminen

  Valitse Luo tiedostoista varmuuskopio ennen tallentamista-asetus luodaksesi varmuuskopion tiedostosta, joka kerta tallentaessasi sitä. Tiedoston varmuuskopion tiedostonimen perässä on ~-merkki.

  Valitse Tallenna tiedostot automaattisesti ... minuutin välein-asetus tallentaaksesi nykyisen tiedoston automaattisesti säännöllisin väliajoin. Käytä lukurullaa määrittääksesi, kuinka usein haluat tallentaa tiedoston.

### Kirjaseimet & Värit-välilehti

Kirjasin

  Valitse Käytä järjestelmän tasalevyistä kirjasinta-asetus käyttääksesi järjestelmän oletuskirjasinta tekstissä gedit-teksti-ikkunassa.

  Muokkaimen kirjasin-kenttä näyttää kirjasimen, jota gedit käyttää tekstin näyttämiseen. Napsauta painiketta määrittääksesi kirjasimen tyypin, tyylin ja koon käytettäväksi tekstissä.

Värimalli

  Voit valita värimallin värimallien luettelosta. Oletuksena on asennettu seuraavat värimallit:

  Perinteinen

    Perinteinen värimalli, joka pohjautuu gvimin värimalliin.

  Koboltti

    Siniseen perustuva värimalli.

  Kate

    Kate-tekstieditorin käyttämä värimalli.

  Oblivion

    Tango-väripaletin käyttämä tumma värimalli.

  Tango

    Tango-väripaletin käyttämä värimalli.

  Voit lisätä uuden värimallin napsauttamalla Lisää... ja valitsemalla värimallitiedoston

  Voit poistaa valitun värimallin napsauttamalla Poista

### Liitännäisasetukset

Liitännäiset lisäävät lisäominaisuuksia gedit:iin. Lisätietoa liitännäisistä ja sisäänrakennettujen liitännäisten käytöstä: .

#### Liitännäisten kytkeminen päälle

Kytkeäksesi gedit-liitännäisen päälle, toimi seuraavien ohjeiden mukaisesti:

1. Valitse Muokkaa Asetukset.

2. Valitse Liitännäiset-välilehti.

3. Valitse liitännäisen vieressä oleva ruksilaatikko liitännäisistä, jotka haluat kytkeä päälle.

4. Napsauta Sulje sulkeaksesi Asetukset-dialogin.

#### Liitännäisen kytkeminen pois päältä

Liitännäinen pysyy kytkettynä, kun suljet gedit:in.

Kytkeäksesi gedit-liitännäisen pois päältä, toimi seuraavien ohjeiden mukaisesti:

1. Valitse Muokkaa Asetukset.

2. Valitse Liitännäiset-välilehti.

3. Poista valinta poistettavien liitännäisten nimien vieressä olevista ruksilaatikoista.

4. Napsauta Sulje sulkeaksesi Asetukset-dialogin.

## Liitännäiset

### Liitännäisten kanssa toiminen

Voit lisätä lisätoimintoja gedit:iin kytkemällä liitännäisiä päälle. Liitännäinen on täydentävä ohjelma, joka parantaa sovelluksen toiminnallisuutta. Liitännäiset lisäävät uusia valintoja gedit:in uusille toiminnoilleen.

Muutamia liitännäisiä on gedit:ssä sisäänrakennettuna ja voit asentaa niitä myös lisää. Gedit:in verkkosivustolta löydät listan 3. osapuolen tarjoamista liitännäisistä.

Kytkeäksesi liitännäisiä päälle tai pois, tai katsoaksesi, mitkä liitännäiset ovat tällä hetkellä päällä, mene Liitännäisasetuksiin.

Seuraavat liitännäiset ovat sisäänrakennettuina gedit:ssä:

- Muuta kirjainkokoa mahdollista kirjainkoon vaihtamisen tekstissä.

- Asiakirjatilastot näyttää rivien, sanojen, ja merkkien määrän asiakirjassa.

- Ulkoiset työkalut mahdollistaa lisäkomentojen suorittamisen gedit:ssä.

- Tiedostoselain mahdollistaa tiedostojen ja kansioiden selailun sivupaneelissa.

- Indent Lines adds or removes indentation from the selected lines.

- Päiväys/Aika lisää aikaleiman asiakirjaan.

- Tilarivit mahdollistaa muokkausasetusten asettamisen eri asiakirjoille, ja se tukee Emacs, Kate ja Vim-tyylisiä tilarivejä.

- Python-konsoli mahdollistaa python-ohjelmointikielen komentojen ajamisen.

- Tekstileikkeet mahdollistaa yleisten tekstinpätkien tallentamisen ja syöttämisen nopeasti asiakirjaan.

- Lajittelu järjestää valitut tekstirivit aakkosjärjestykseen.

- Oikoluku korjaa kirjoitusvirheet valitussa tekstissä, tai merkitsee virheet automaattisesti asiakirjaan.

- Merkintälista mahdollistaa yleisten eri kielien (esim. HTML) merkintöjen lisäämisen listasta sivupaneelista.

Lisätietoa liitännäisten luomisesta, katso gedit:in web-sivusto.

### Vaihda kirjainkokoa -liitännäinen

The Vaihda kirjainkokoa -liitännäinen vaihtaa valitun tekstin kirjainkokoa.

Seuraavat valinnat lisätään Muokkaa -valikkoon, kun Vaihda kirjainkokoa -liitännäinen on kytketty:

Valikkovalinta | Toiminto | Esimerkki
--- | --- | ---
Muokkaa Vaihda kirjainkokoa Kaikki isoja kirjaimia | Muuttaa jokaisen kirjaimen isoksi. | Esim. `Kissa` => `KISSA`
Muokkaa Vaihda kirjainkokoa Kaikki pieniä kirjaimia | Muuttaa jokaisen kirjaimen pieneksi. | Esim.`Kissa` => `kissa`
Muokkaa Vaihda kirjainkokoa Käännä kirjainkoot päinvastaisiksi | Vaihtaa jokaisen ison kirjaimen pieneksi ja pienen kirjaimen isoksi. | Esim.`Kissa` => `kISSA`
Muokkaa Vaihda kirjainkokoa Iso alkukirjain | Muuttaa jokaisen sanan ensimmäisen kirjaimen isoksi. | Esim.`kissa juoksee` => `Kissa Juoksee`

### Asiakirjan tilastot -liitännäinen

Asiakirjan tilastot -liitännäinen laskee rivien, sanojen, merkkien (ilman välilyöntejä tai niiden kanssa) ja tavujen määrän asiakirjasta. Liitännäinen näyttää tulokset Asiakirjan tilastot -dialogissa. Käyttääksesi Asiakirjan tilastot -liitännäistä, toimi seuraavien ohjeiden mukaisesti:

1. Valitse Työkalut Asiakirjan tilastot näyttääksesi Asiakirjan tilastot-dialogin. Asiakirjan tilastot-dialogi näyttää seuraavat tiedot tiedostosta:

   - Rivien määrän asiakirjassa.

   - Sanojen määrän asiakirjassa.

   - Merkkien määrän (mukaan lukien välilyöntimerkit) asiakirjassa.

   - Merkkien määrän (pois lukien välilyöntimerkit) asiakirjassa.

   - Tavujen määrän asiakirjassa.

2. Voit jatkaa gedit-tiedoston päivittämistä Asiakirjan tilastot-dialogin ollessa avoinna. Päivittääksesi Asiakirjan tilastot-dialogin sisällön, napsauta Päivitä.

### Ulkoiset työkalut -liitännäinen

Ulkoiset työkalut -liitännäinen sallii ulkoisten komentojen suorittamisen gedit:stä. Voit ohjata sisältöä komentoon ja lisätä sen tulostetta (esim. sed), tai käynnistää määritellyn komennon (esim, make).

Käytä Ulkoisten työkalujen hallintaa luodaksesi ja muokataksesi komentoja. Suorittaaksesi ulkoisen komennon, valitse se Työkalut-valikosta.

#### Sisäänrakennetut komennot

Seuraavat komennot tarjotaan Ulkoiset työkalut-liitännäisellä:

Paketoi

  Suorittaa make valitussa hakemistossa.

Hakemistolistaus

  Listaa asiakirjan kansion sisällön uuteen asiakirjaan.

Ympäristömuuttujat

  Näyttää ympäristömuuttujalistan alapaneelissa.

Grep

  Etsii käsitettä kaikista tiedostoista asiakirjan kansiosta käyttäen lauseketäsmäystä. Tulokset näkyvät alapaneelissa.

Poista ohjausvälit

  Poistaa kaikki välilyöntimerkit asiakirjan rivien lopuista.

#### Komennon määritys.

Lisätäksesi ulkoisen komennon, valitse Työkalut Ulkoiset työkalut.

Ulkoisten työkalujen hallinta-ikkunassa, napsauta Uusi. Voit määrittää seuraavat tiedot uudelle komennolle:

Selostus

  Selostus näytetään tilarivillä, kun valikkokomento valitaan.

Kiihdytin

  Syötä pikanäppäin komennolle.

Komennot

  Varsinaiset ajettavat komennot. Muutamia gedit:in ympäristömuuttujia voidaan käyttää komentojen sisältönä. Lisätietoa: .

Syöte

  Annettava sisältö komennolle (esim. stdin): koko teksti asiakirjasta, valittu alue, rivi tai sana.

Tuloste

  Mitä komentojen tulosteella tehdään: Näytä alapaneelissa, syötä uuteen asiakirjaan tai nykyiseen asiakirjaan, loppuun, osoittimen kohdalle tai korvaamaan valinnan tai koko asiakirjan.

Kohteet

  Määrää, minkä tyyppisiä asiakirjoja komennolla voidaan käsitellä, esim. tallennettuja tai tallentamattomia, paikallisia tai etäisiä.

#### Työkalujen muokkaus ja poistaminen

Muokataksesi työkalua, valitse se listalta ja tee muutokset sen asetuksiin.

Nimetäksesi työkalun, napsauta sitä listalta uudelleen.

Palauttaaksesi sisäänrakennetun työkalun, jota olet muokannut, paina Palauta.

Poistaaksesi työkalun, valitse se ja paina Poista. Et voi poistaa sisäänrakennettua työkaluja, ainoastaan niitä, jotka olet luonut itse.

#### Muuttujat

Voit käyttää seuraavia muuttujia Komennot-kentässä komentomäärittelyssä:

- GEDIT_CURRENT_DOCUMENT_URI

- GEDIT_CURRENT_DOCUMENT_NAME

- GEDIT_CURRENT_DOCUMENT_SCHEME

- GEDIT_CURRENT_DOCUMENT_PATH

- GEDIT_CURRENT_DOCUMENT_DIR

- GEDIT_DOCUMENTS_URI

- GEDIT_DOCUMENTS_PATH

### Tiedostoselain -liitännäinen

Tiedostoselain-liitännäinen näyttää tiedostosi ja kansiosi sivupaneelissa mahdollistaen tiedostojen nopean avaamisen.

Näyttääksesi tiedostoselaimen, valitse Näytä Sivupaneeli ja napsauta sitten välilehteä, joka näyttää tiedostoselainkuvakkeen sivupaneelin alaosassa.

#### Tiedostojen selaus

Tiedostoselain-välilehti näyttää aluksi tiedostonhallinnan kirjanmerkkejä. Selataksesi kohteen sisältöä kaksoisnapsauta sitä.

Näyttääksesi ylähakemiston, valitse se pudotusvalikosta tai paina ylös osoittavaa nuolta tiedostonhallinnan työkalupalkista.

Näyttääksesi kansion, joka sisältää asiakirjan, jota juuri käsittelet, napsauta oikealla hiiren painikkeella tiedostolistaa ja valitse Aseta juuri aktiiviseen asiakirjan sijaintiin.

#### Tiedoston avaus

Avataksesi tiedoston gedit:ssä, kaksoisnapsauta sitä tiedostolistassa.

#### Tiedostojen ja kansioiden luonti

Luodaksesi uuden tyhjän tiedoston nykyiseen selaimessa näkyvään hakemistoon, napsauta oikealla hiiren painikkeella tiedostolistaa ja valitse Uusi tiedosto.

Luodaksesi uuden kansion selaimessa näkyvään hakemistoon, napsauta oikealla hiiren painikkeella tiedostolistassa ja valitse Uusi kansio.

### Sisennä rivit -liitännäinen

Sisennä rivit -liitännäinen lisää tai poistaa välilyöntejä tekstirivien alkuun.

Sisentääksesi tai ulontaaksesi tekstiä, toimi seuraavasti:

1. Valitse rivit, jotka haluat sisentää. Sisentääksesi tai ulontaaksesi yksittäisen rivin, aseta osoitin tälle riville.

2. - Sisentääksesi tekstin, valitse Muokkaa Sisennä.

   - Poistaaksesi sisennyksen, valitse Muokkaa Poista sisennys.

Käytettyjen välilyöntien määrää ja käytettävä merkki (sarkain tai välilyönti) riippuvat Sarkaimet-asetuksista muokkainasetuksista. Lisätietoa: .

### Päiväys/aika -liitännäinen

Päiväys/aika -liitännäinen syöttää nykyisen päivämäärän ja kellonajan asiakirjaan. Käyttääksesi päiväys/aika -liitännäistä, toimi seuraavasti:

1. Valitse Muokkaa Lisää päiväys/aika.

   Jos et ole asettanut päiväys/aika -liitännäistä syöttämään päiväystä/aikaa automaattisesti kysymättä muotoa, gedit näyttää Lisää päiväys/aika-dialogin. gedit syöttää päiväyksen/ajan sen hetkisen sijaintiin aktiivisessa tiedostossa.

   Jos olet asettanut gedit:in käyttämään määritettyä päiväys/aika-muotoa, Lisää päiväys/aika-dialogia ei näytetä. Päiväys/aika syötetään automaattisesti sen hetkiseen sijaintiin aktiivisessa tiedostossa.

#### Säädetään päiväys/aika -liitännäistä

Säätääksesi päiväys/aika -liitännäistä, toimi seuraavasti:

1. Valitse Muokkaa Asetukset.

2. Valitse Liitännäiset-välilehti.

3. Valitse Lisää päiväys/aika-liitännäinen.

4. Napsauta Muokkaa liitännäisen asetuksia nMuokkaa liit-dialogin.

5. Valitse yksi seuraavista asetuksista:

   - Määrittääksesi päiväys/aika-muodon aina päiväys/aika-toimintoa käytettäessä, valitse Kysy muotoilua-asetus.

   - Käyttääksesi aina samaa gedit:in valikoimasta löytyvää päiväys/aika-muotoilua päiväystä/aikaa syötettäessä, valitse Käytä valittua muotoilua-asetus ja valitse sitten sopiva muotoilu listasta. Kun valitset tämän asetuksen,gedit ei kysy sinulta päiväys/aika-muotoilua, kun valitsetMuokkaa Lisää päiväys/aika.

   - Käyttääksesi aina samaa itse muotoiltua päiväys/aika-muotoilua päiväystä/aikaa lisättäessä, valitse Käytä mukautettua muotoilua-asetusta ja syötä sopiva muotoilu tekstilaatikkoon. Lisätietoa mukautetusta muotoilusta: strftime 3. Kun valitset tämän asetuksen, gedit ei kysy sinulta muotoilua valitessasi Muokkaa Lisää päiväys/aika.

6. Napsauta OK sulkeaksesi Muokkaa päiväys/aika -liitännäisen asetuksia-dialogin.

7. Sulkeaksesi Asetukset-dialogin, napsauta Sulje.

### Tilarivit -liitännäinen

Tilarivit-liitännäinen mahdollistaa asetusten asettamisen yksilöllisille asiakirjoille. Tilarivi on rivi tekstiä asiakirjan alussa tai lopussa, jonka gedit tunnistaa.

Tilarivien asettamat asetukset ohittavat asetusdialogin asetukset.

Voit asettaa seuraavat asetukset tilariveillä:

- Sarkaimen leveys

- Sisennyksen leveys

- Välilyöntien syöttö sarkaimien sijaan

- Tekstin rivitys

- Oikean kehyksen leveys

Tilarivit -liitännäinen tukee osajoukkoa muissa tekstimuokkaimissa (Emacs, Kate ja Vim) käytetyistä asetuksista.

#### Emacs-tilarivit

Ensimmäisiltä kahdelta riviltä etsitään Emacs-tilarivejä.

Emacs-asetukset tab-width, indent-offset, indent-tabs-mode ja autowrap ovat tuettuja. Lisätietoa: GNU Emacs Käyttöopas.

#### Kate-tilarivit

Ensimmäisiltä ja viimeisiltä kymmeneltä riviltä etsitään Kate-tilarivejä.

Kate-asetukset tab-width, indent-width space-indent, word-wrap ja word-wrap-column ovat tuettuja. Lisätietoa: Kate:n web-sivusto.

#### Vim-tilarivit

Ensimmäisiltä ja viimeisiltä kolmelta riviltä etsitään Vim-tilarivejä.

Vim-asetukset et, expandtab, ts, tabstop, sw, shiftwidth, wrap ja textwidth ovat tuettuja. Lisätietoa: Vim:in web-sivusto.

### Python-konsoli -liitännäinen

Python-konsoli-liitännäinen mahdollistaa komentojen jaon Python-ohjelmointikielellä gedit:stä. Liitännäisen kytkeminen lisää välilehden alapaneeliin. Se näyttää viimeisimmän tulosteen ja komentorivikentän.

Python-konsoliin syötettäviä komentoja ei tarkisteta ennen ajamista. On mahdollista, että gedit jumiutuu, esimerkiksi loputtomasta silmukasta.

### Tekstileikkeet-liitännäinen

Tekstileikkeet-liitännäinen mahdollistaa usein käytettyjen tekstinpätkien (tekstileikkeiden) syöttämisen ja niiden nopean syöttämisen asiakirjaan.

Tekstileikkeet ovat erilaisia, riippuen asiakirjan syntaksista. Esimerkiksi, kun käsittelet HTML-asiakirjaa, voit valita listasta tekstileikkeitä, jotka ovat hyödyllisiä HTML:ssä. Lisäksi on tekstileikkeitä, jotka ovat saatavilla kaikkialla, jokaisessa asiakirjassa.

Muutamia sisäänrakennettuja tekstileikkeitä asentuu gedit:in mukana. Niitä voi muokata.

#### Tekstileikkeiden lisääminen

Lisätäksesi tekstileikkeen asiakirjaan, kirjoita sen sarkainlaukaisin ja paina Sarkain. Leikkeen sarkainlaukaisin on tavallisesti muutama ensimmäistä kirjainta tekstileikkeestä tai jotain muuta, joka ei ole helppoa muistaa.

Vaihtoehtoisesti, paina Ctrl Välilyönti nähdäksesi listan leikkeistä, joita voit lisätä.

#### Tekstileikkeiden lisääminen valikoimaan.

Luodaksesi uuden tekstileikkeen, toimi seuraavasti:

1. Valitse Työkalut Hallitse tekstileikkeitä. Tekstileikkeiden hallinta-ikkuna aukeaa.

2. Tekstileikelista on ryhmitelty kielittäin. Valitse kieli tai kieliryhmä johon haluat lisätä leikkeen. Lisätäksesi leikkeen kaikille kielille, valitse Kaikkialla listan yläosassa. Käsittelemäsi asiakirjan syntaksi näytetään oletuksena.

3. Napsauta Uusi. Uusi leike ilmestyy listaan.

4. Syötä seuraavat tiedot uuteen leikkeeseen:

   Nimi

     Syötä nimi leikkeen tekstikenttään leikelistaan. Leikkeen nimi toimii ainoastaan muistutuksena sen käyttötarkoituksesta. Voit vaihtaa luomasi tekemäsi leikkeen nimeä napsauttamalla sitä listassa.

   Leiketeksti

     Syötä leikkeen teksti Muokkaa tekstileikettä-tekstikenttään. Sallitut erikoismerkit: .

     Voit vaihtaa takaisin asiakirjaikkunaan kopioimaan tekstiä sulkematta Tekstileikkeiden hallinta-ikkuna.

   Sarkainlaukaisin

     Syötä sarkainlaukaisin tekstileikkeelle. Tämä on teksti, jonka kirjoitat ennen kuin painat Sarkain lisätäksesi leikkeen.

     Tagilistan täytyy olla joko sana, joka koostuu kirjaimista tai mikä tahansa yksittäinen kirjain. Sarkainlaukaisin korostaa punaisella, jos virheellinen sarkainlaukaisin kirjoitetaan.

   Pikanäppäin

     Kirjoita pikanäppäin käytettäväksi leikkeen lisäämiseen.

#### Tekstileikkeiden muokkaus ja poistaminen

Muokataksesi leikettä, valitse se listasta ja tee muutokset sen tekstiin ja aktivointiasetuksiin.

Poistaaksesi leikkeen, napsauta sitä uudestaan listasta.

Palauttaaksesi sisäänrakennetun leikkeen, jota olet muokannut, paina Palauta.

Poistaaksesi leikkeen, valitse se listasta ja paina Poista. Et voi poistaa sisäänrakennettua tekstileikkettä, ainoastaan itse tekemäsi leikkeet.

#### Tekstileikkeiden korvaaminen

Tallennetun tekstin lisäämisen lisäksi, leike voi sisältää muutettavaa tekstiä tai siihen voidaan merkitä välejä, joihin voit lisätä tekstiä, kun leike on lisätty asiakirjaasi.

Voit käyttää seuraavia paikanmerkintäkoodeja leiketekstissä:

Sarkainpaikkamerkki

  `$n` merkitsee sarkainpaikkamerkin, jossa `n` on mikä tahansa numerosta 1 ylöspäin.

  `${n:oletus}` korvaa sarkainpaikkamerkinnän oletusarvolla.

  Sarkainpaikkamerkintä merkitsee paikan leiketekstissä, johon voit lisätä tekstiä leikkeen lisäyksen jälkeen.

  Käyttääksesi paikkamerkkejä, lisää leike normaalisti. Osoitin kohdistetaan ensimmäiseen välilehtipaikkamerkkiin. Kirjoita teksti ja paina Sarkain edetäksesi seuraavaan sarkainpaikkamerkkiin. Numero paikkamerkintäkoodissa määrittää järjestyksen, jossa sarkain etenee tekstissä paikasta toiseen.

  Paina Vaihto Sarkain palauttaaksesi edellisen sarkainpaikkamerkin. Painettaessa Sarkain, kun paikkamerkkejä ei ole enää jäljellä, osoitin siirtyy leiketekstin loppuun tai lopetuspaikkamerkintään, jos sellainen löytyy.

Peilipaikkamerkinnät

  Toistettu sarkainpaikkamerkki peilaa jo määritellyn paikkamerkin. Tämä mahdollistaa tekstin syötön kerralla kaikkiin niihin paikkoihin leikkeessä, jossa haluat sen näkyvän.

Lopetuspaikkamerkki.

  `$0` määrittää lopetuspaikkamerkin. Tämä mahdollistaa työn lopettamisen leikkeessä, ettei osoitinta siirretä leikkeen loppuun.

Ympäristömuuttujat

  Ympäristömuuttuja, kuten `$PATH` ja `$HOME` korvataan tekstileikkeissä. Seuraavia gedit-riippuvaisia muuttujia voidaan myös käyttää:

  $GEDIT_SELECTED_TEXT

    Valittuna oleva teksti

  $GEDIT_FILENAME

    Koko tiedostonimi asiakirjaan, tai tyhjä merkkijono, jos asiakirjaa ei ole tallennettu.

  $GEDIT_BASENAME

    Asiakirjan tiedostonimi tai tyhjä merkkijono, jos asiakirjaa ei ole vielä tallennettu.

  $GEDIT_CURRENT_WORD

    Osoittimen kohdalla oleva sana asiakirjassa. Kun muuttujaa käytetään, nykyinen sana korvataan leiketekstillä.

Komentorivipaikkamerkki

  `$(cmd)` korvataan komentorivisuorituksen tulosteella cmd

  `$(n:cmd)` mahdollistaa viitteen annon paikkamerkille, jossa n on mikä tahansa lukua 1 suurempi luku. Käytä `$n` käyttääksesi komentorivitulostetta yhdestä komentorivipaikkamerkistä syötteenä toiseen.

Python-paikkamerkit

  `$<cmd>` korvataan cmd:n tulosteella python-tulkista.

  `$<a:cmd>` määrittää toisen python-paikkamerkin riippuvuutena, jolle a antaa leikkeen järjestyksen. Tämä mahdollistaa python-funktioiden määrityksen toiseen leikkeeseen. Määrittääksesi useampia riippuvuuksia, erittele numerot pilkuilla: `$<a,b:cmd>`

  Käyttääksesi muuttujaa kaikissa python-leikkeissä, määritä se näkymään kaikkialla (`global`).

### Lajittelu-liitännäinen

Lajittelu-liitännäinen järjestää valitut tekstirivit aakkosjärjestykseen.

Et voi peruuttaa lajittelutoimintoa, joten sinun tulisi tallentaa tiedosto ennen lajittelu suorittamista. Palataksesi tallennettuun versioon, valitse Tiedosto Palauta levyltä.

Käyttääksesi Lajittelu-liitännäistä, toimi seuraavasti:

1. Valitse tekstirivit, jotka haluat järjestää.

2. Valitse Muokkaa Lajittele-dialogi aukeaa.

3. Valitse asetukset lajitteluun:

   - Järjestääksesi tekstin käänteiseen järjestykseen, valitse Käänteinen järjestys.

   - Poistaaksesi samanlaiset rivit, valitse Poista kaksoiskappaleet.

   - Jättääksesi kirjainkoon huomiotta, valitseJätä kirjainkoko huomiotta.

   - Jättääksesi huomiotta rivien ensimmäisiä kirjaimia lajiteltaessa, aseta ensimmäinen kirjain, jota tulisi käyttää järjestettäessä Aloita sarakkeesta: -lukurullaaan.

4. Suorittaaksesi lajittelutehtävän, paina Lajittele.

### Oikoluku-liitännäinen

Oikoluku-liitännäinen tarkistaa valitun tekstin oikeinkirjoitus. Voit säätää gedit tarkistamaan oikeinkirjoituksen automaattisesti tai voit tarkistaa sen itse, haluamallasi kielellä. Kieliasetus ja automaattisen tarkistuksen asetukset ovat asiakirjakohtaisia. Käyttääksesi Oikoluku-liitännäistä, toimi seuraavasti:

1. Valitse Työkalut Aseta kieli nähdäksesi Aseta kieli-dialogin. Valitse sopiva kieli listasta. Napsauta OK sulkeaksesi Aseta kieli-dialogi.

2. Tarkistaaksesi oikeinkirjoituksen automaattisesti, valitse Työkalut Automaattinen oikoluku. Poistaaksesi automaattisen oikoluvun, valitse Työkalut Automaattinen oikoluku uudestaan. Kun automaattinen oikoluku on valittu, kuvake näytetään Automaattinen oikoluku-valikon vieressä. Automaattinen oikoluku ei ole automaattisesti kytketty, kun gedit käynnistyy.

   Tunnistamattomat kirjoitusasut näytetään eri värillä ja alleviivattuna. Napsauta oikealla hiirenpainikkeella tunnistamattoman sanan päällä ja valitse sitten Kirjoitusehdotuksia ponnahdusvalikosta:

   - Korvataksesi tuntemattoman kirjoitusasun listalta löytyvältä vaihtoehdolla, valitse korvaava kirjoitusasu Kirjoitusehdotuksia-pudotusvalikosta.

   - Lisätäksesi tuntemattoman kirjoitusasun henkilönkohtaiseen sanakirjaasi, valitse Kirjoitusehdotuksia Lisää.

   - Ohittaaksesi kaikki tuntemattomat kirjoitusasut, ettei niitä myöskään myöhemmin merkitä tuntemattomiksi, mutta niitä ei myöskään lisätä sanakirjaasi, valitse Kirjoitusehdotuksia Ohita kaikki. Tuntematon sana ohitetaan ainoastaan nykyisessä gedit-istunnossa.

3. Tarkistaaksesi oikeinkirjoituksen itse, valitse Työkalut Tarkista oikeinkirjoitus.

   Jos oikeinkirjoitusvirheitä ei löydy, Tietoa-dialogi näyttää viestin, joka ilmoittaa, ettei asiakirja sisällä väärin kirjoitettuja sanoja. Napsauta OK sulkeaksesi Tietoa-dialogin.

   Jos kirjoitusvirheitä löytyy, Tarkista oikeinkirjoitus-dialogi näytetään:

   - Väärinkirjoitettu sana näytetään dialogin yläosassa.

   - Suositeltu tunnettu kirjoitusasu näytetään Mihin muutetaan-tekstikentässä. Voit korvata tämän toisella tunnetulla kirjoitusasulla valitsemalla sen Ehdotukset-listasta tai voit kirjoittaa tekstiä suoraan Mihin muutetaan-tekstikenttään.

   - Tarkistaaksesi tekstin kirjoitusasun Mihin muutetaan-tekstilaatikossa, napsauta Tarkista sana. Jos se on tunnettu sana Ehdotukset-listasta se korvataan tekstillä `(correct spelling)`. Jos sana ei ole tunnettu, uudet merkinnät ilmestyvät Ehdotukset-listaan.

   - Ohittaaksesi nykyisen tuntemattoman sanan osuman, napsauta Ohita. Ohittaaksesi kaikki tuntemattoman sanan osumat, napsauta Ohita kaikki. Tuntematon sana ohitetaan vain nykyisessä gedit-istunnossa.

   - Muuttaaksesi nykyisen tuntemattoman sanan osuman Mihin muutetaan-kentän sanaksi, napsauta Muuta. Muuttaaksesi kaikki tuntemattoman sanan osumat tekstissä Mihin muutetaan-tekstikentän sanaksi, napsauta Muuta kaikki.

   - Lisää tuntematon sana henkilökohtaiseen sanakirjaasi, napsauta Lisää sana.

   - Sulkeaksesi Tarkista oikeinkirjoitus-dialogin, napsauta Sulje.

### Merkintälista-liitännäinen

Merkintälista-liitännäinen mahdollista yleisten merkintöjen lisäämisen sivupaneelista.

Käyttääksesi Merkintälista-liitännäistä, toimi seuraavasti:

1. Valitse Näytä Sivupaneeli.

2. Oletuksena, sivupaneelissa näkyy välilehti avoinna olevista asiakirjoista. Napsauta välilehteä, jonka alaosassa on +-merkki sivupaneelissa näyttääksesi merkintälistavälilehden.

3. Valitse sopiva merkintäkategoria pudotusvalikosta. Esimerkiksi HTML - Merkinnät.

4. Kelaa merkintälistaa löytääksesi sopivan merkinnän.

5. Syöttääksesi merkinnän osoittimen kohdalle nykyiseen tiedostoon, kaksoisnapsauta merkintä merkintälistassa. Voit liittää merkinnän myös seuraavasti:

   - Lisätäksesi merkinnän nykyiseen tiedostoon tai vaihtaaksesi huomion sivupaneelista näyttöalueelle, paina Return.

   - Lisätäksesi merkinnän nykyiseen tiedostoon ja pitää huomion Merkintälista-liitännäinen-ikkunassa, paina Vaihto Return.